Rastrindou long O

Li son lomé rastrindou long Ofrancès O long entravé u O long fermé (S105 p. XXII)., c' est on long O ki n' est nén si drovou ki li long O ordinaire (/oː/), et ki dvént voltî naziålijhî (/õ/) dins l' boke di sacwants cåzeus (çou k' on rtrouve dins li scrijhaedje).

C' est on son foirt corant e walon, et k' a dné des mås d' tiesse ås ehåyeus di si ortografeye.

Notåcion AFE dins l' Wiccionaire: /õ/

 Egzimpes 
 come betchfessî ô 
 côp 
 fô 
 rôzî 
 sô eyet sôz 
 sôtroûle 
 sprôte 
 tchôd 
 trô 

 come betchfessî oy 
 oye 
 troye 
 loyminoymint 

 come disfondowe do betchfessî oi 
 motôⁿ 
 dins ene fråze 
Fråze avou des rastrindous longs O (ôt) ey deus naziåles ON (on, son):
Li ci ki n' ôt k' on son n' ôt k' ene clotche.

 dins des advineas 
Pire ôt ele? Brike ôt ele? Si pire ôt, brike ôt (Pirontel bricontel, si Piron, Bricon)

 Li rastrindou long O e rfondou walon 
E rfondou walon, i va esse conseyî come prononçaedje zero-cnoxheu pol betchfessî ô (trô, ôte, sô, côp, ôre…), ey eto pol cåzu betchfessî oy (voye, aloye…)

I va aparexhe come prononçaedje coinrece des mots ortografyîs avou l' betchfessî oi (moirt => môrt, foirt => fôrt…)

Gn a eto des mots rifondou avou on simpe O k' ont ci son la dins des disfondowes (oto => ôto).

Dins des coines do Levant walon (Hesbaye), li betchfessî å si prononce eto avou on rastrindou long O (vicåreye => vicôⁿreye; råtchåd => rôⁿtchôⁿd).Dins les tchanteus e walon, ci prononçaedje la si pout ôre dins les plakes da Jacques Lefebvre et des Droles di Lodjeus (accint da Jean-Pierre Darras).

 Spårdaedje dins les accints do walon 
I n' egzistêye nén a Nameur ni a Lidje minme.

On l' rescontere dins tote li Basse Årdene (a pårt li payis del Hôte Seure), e Roman Payis, et dins tot l' Coûtchant walon.

 Ortografeye do son 
 divant l' sistinme Feller 
Dins les scrijhas pre-Feller, on l' ritrouve come ene lete a pårt dins les studias da Paul Marchot.

Dins S2 (1890), i li scrît «ôo». Pu dins S38 (1892), il a ptchî on scrijha «oô» po les tecses, mins «ǫ/u» po li studia linwincieus.Marchot scrît « Les sons intermédiaires sont représentés par les signes des deux sons dont ils participent, séparés par un trait vertical. Ainsi […] ǫ/u […] renferment des sons […] entre ǫ et u. » Li son etur ǫ /ɔ/ et u /u/ sereut /õ/ (oⁿ e Feller), et /õː/ longou (ôⁿ e Feller) (Uzeu_copene:Lucyin#motôⁿ).

 e sistinme Feller 
Li rastrindou long O si scrît di diferinnès façons e sistinme Feller.
 scrijha ô: ortografeye des Relîs Namurwès dispu C1. C' est ç' sistinme la k' est rprins dins S17. Parey dins tos les scrijhaedjes do Coûtchant walon. Ci relijha la oblidje a prinde ene ôte ortografeye pol long O ordinaire, ki c' est sovint «au» (C1, C99, C106, O3, O4) 
 scrijha ôⁿ : dins les rcweraedjes da Jean-Jacques Gaziaux. Eto dins li gazete Singuliers dispu les anêyes 2010 (metans po les tecses da Emile Pècheur).
 scrijha on: dedja dins les vîs papîs (aclon po «aclôs», redjisse des tribunås do Tchestea, 1572). Eto dins les ouves da Pire-Djôzef Dosimont (sacwants lijhîs dins S27). Divant B et P, li scrijhaedje divént om (chîje aus compons).Tite d' ene ramexhnêye di tecses da P.J. Dosimont, nén eplaidêye.
 scrijha ö: scrijha atåvlé pa Jean-Marie Pierret dins S105, shuvou pa Raymond Mouzon (S22), co eployî e 21inme sieke pa les cis k' avént stî scolé di cisse manire la (Bernard Jacob dins S33, Calixte Culot dins Raglenaedjes on pô pattavå).

 Sourdants et pî-notes 

O rastrindou